Μωσαϊκό με γεμιστά μπισκότα λεμονιού
Ένα εντελώς διαφορετικό, ιδιαίτερο και πρωτότυπο μωσαϊκό.
400 γρ. γεμιστά μπισκότα λεμονιού, κομμένα στα τέσσερα , 250 γρ. βούτυρο αγελάδος, σε θερμοκρασία δωματίου (να είναι μαλακό), 100 γρ. άχνη ζάχαρη, 50 γρ. κακάο + επιπλέον για πασπάλισμα , 50 γρ. limoncello
Για να φτιάξουμε μωσαϊκό με γεμιστά μπισκότα λεμονιού, ανακατεύουμε σε ένα μπολ το μαλακωμένο βούτυρο με την άχνη πολύ καλά, προσθέτοντας στη συνέχεια το κακάο και το limoncello. Συνεχίζουμε το ανακάτεμα μέχρι να γίνει ένα ομοιογενές σοκολατένιο μείγμα. Ρίχνουμε τα μπισκότα και ανακατεύουμε, προσπαθώντας να καλυφθούν από το μείγμα όσο το δυνατόν καλύτερα.Σε μια μικρή φόρμα του κέικ τοποθετούμε στο εσωτερικό της αντικολλητικό χαρτί ή μεμβράνη και αδειάζουμε το μείγμα. Το πιέζουμε λίγο προς τα κάτω, να πάρει το σχήμα της φόρμας. Αφήνουμε στο ψυγείο για 2-3 ώρες, να σφίξει καλά. Ξεφορμάρουμε το μωσαϊκό με γεμιστά μπισκότα λεμονιού και πασπαλίζουμε με κακάο.
Ζάχαρη,Λικέρ